27/12/2022 | Administración LocalMunicipal
Valdoviño
Aprobación definitiva da modificación da Ordenanza reguladora do prezo público pola prestación do servizo do Punto de Atención a Infancia do Concello de Valdoviño

Aprobada inicialmente polo Concello de Valdoviño en sesión plenaria celebrada o 6 de outubro do 2022 a modificación da Ordenanza reguladora do prezo público pola prestación do servizo do Punto de Atención á Infancia do Concello de Valdoviño someteuse a información público o referido expediente durante trinta días hábiles, contados a partir do día seguinte da publicación no Boletín Oficial da Provincia núm.209 do 26 de novembro do 2022. Tamén foi publicado na web municipal e taboleiro anuncios desta entidade. Durante o prazo de exposición publica non se presentaron reclamacións, polo que en virtude do establecido no artigo 49 da Lei 7/1985, do 2 de abril, Reguladora das Bases do Réxime Local, na sua redacción dada pola Lei 11/1999, do 21 de abril, o acordo ante entón provisional considerase definitivamente aprobado. Anunciase a aprobación definitiva de dita Ordenanza reguladora do prezo público pola prestación do servizo do Punto de Atención á Infancia do Concello de Valdoviño, co seu texto íntegro para a súa entrada en vigor. Contra o presente acordo poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, a contar dende o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa, e artigo 112.3 da Lei 39/2015, do 1 de outubro, do Procedemento Administrativo Común das Administracións Públicas. Ao abeiro do recoñecido nos artigos 133.2 e 142 da Constitución española, en uso das competencias locais recoñecidas no artigo 106 da Lei 7/1985, do 2 de abril, reguladora das Bases do Réxime Local e o disposto nos artigos 41 a 47 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o Concello de Valdoviño establece o prezo público pola prestación do servizo do Punto de Atención á Infancia de Valdoviño (“Aula da Natureza”). Constitúe o feito impoñible do prezo público a utilización dos servizos e instalacións do Punto de Atención á Infancia de Valdoviño. Están obrigados ao pagamento das cantidades que se establecen como prezo as/os nais/pais dos nenos e das nenas en situación de alta nos centros sinalados no artigo anterior, no seu defecto, os/as familiares ou titores/as legais a quen corresponda o exercicio da patria potestade.1. O pagamento das cotas, sen prexuízo do establecido no artigo 6 desta ordenanza, realizarase mensualmente nos dez primeiros días naturais do mes a que correspondan. Nos casos en que o ingreso no centro se produza con posterioridade ao día primeiro do mes, a cota correspondente ao dito mes ingresarase nos dez días naturais seguintes á data de ingreso.2. Salvo o disposto no artigo 6 desta ordenanza, a falta de asistencia da nena ou do neno ao centro non supón redución nin exención da cota mentres non se formalice a baixa correspondente.3. A falta de pagamento de dúas mensualidades consecutivas ou tres alternas, sen prexuízo da súa exixencia polo procedemento administrativo de constrinximento, orixinará a perda do dereito á praza. - O prezo público pola atención educativa no Punto de Atención á Infancia de Valdoviño será o establecido polo Decreto 49/2012, do 19 de xaneiro, polo que se aproba o réxime de prezos das escolas infantís 0-3 da Xunta de Galicia, e que figuran no anexo á presente ordenanza. Os prezos públicos establecidos no anexo actualizaranse cada curso escolar na mesma proporción que a variación interanual positiva experimentada polo índice xeral de prezos de consumo para a Comunidade Autónoma de Galicia (IPC) no mes de xuño anterior, mediante resolución, que se publicará no Diario Oficial de Galicia, da Secretaría Xeral de Política Social. - Para a determinación do importe mensual que van pagar as persoas obrigadas ao pagamento dos prezos públicos determinados no anexo desta ordenanza, teranse en conta as especificacións recollidas no dito anexo. Para os efectos da aplicación do anexo, a renda per cápita mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non separados legalmente e: i. Os/as fillos/as menores, con excepción dos que, con consentimento dos/as pais/nais, vivan independentes destes/as. ii. Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. iii. Os/as fillos/as maiores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. O importe dos ingresos totais da unidade familiar será acreditado, mediante a presentación das das declaracións do IRPF con código seguro de verificación (CVS) ou a certificación de ingresos das persoas que non presentasen as declaracións do IRPF, ou ben copias das certificadas pola Administración tributaria de dita documentación. A documentación anterior poderá ser substituída pola correspondente autorización ao Concello de Valdoviño para obter os datos necesarios para determinar os ingresos totais para estes efectos a través das correspondentes administracións tributarias. A estes efectos, todos os membros con ingresos, que compoñen a unidade familiar, deberán asinar dita solicitude. No suposto de percibir pensión, achegarase certificado expedido polo Instituto Nacional da Seguridade Social ou da Administración autonómica pagadora. Nos casos de nulidade matrimonial, separación ou divorcio considerase a renda de quen exerza a garda e custodia do/a menor e as pensións compensatorias que perciba o cónxuxe que a ostente e de alimentos dos/as fillos/as ao seu cargo. No suposto de que non as percibiren, acreditarase esta circunstancia coa copia da reclamación xudicial presentada ao efecto. A citada documentación fará referencia ás circunstancias existentes ao momento de apertura do prazo de preinscrición, matrícula e renovación da praza. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa economicamente ao seu sustento. d) A renda per cápita mensual será o resultado de dividir o importe anterior por doce.1. Os suxeitos obrigados a que fai referencia o artigo 3 non terán a obriga de aboar a cota correspondente á atención educativa durante os seguintes períodos: a) O mes de vacacións anual da/o nena/o. b) Cando por calquera motivo distinto ao período de vacacións anuais o centro permaneza pechado por un período superior a quince días naturais. En ambos os dous casos a suspensión realizarase de oficio. Autorizase á Alcaldía para ditar as normas que sexan necesarias para o desenvolvemento e a aplicación desta Ordenanza. Quedan derogadas cantas disposicións de igual ou inferior rango se opoñan ao disposto nesta Ordenanza. A presente Ordenanza entrará en vigor unha vez publicada no Boletín Oficial da Provincia, nos termos indicados no artigo 70.2 da Lei 7/1985, do 2 de abril, reguladora das Bases do Réxime Local, e manterase en vigor mentres non se acorde a súa modificación ou derogación expresa. O prezo pola atención educativa en xornada completa fíxase en 169,26 €. Segundo o nivel de renda da unidade familiar, sobre este prezo aplicaranse as reducións que se especifican no número 3 deste anexo. a) Horario ampliado. O prezo mensual de cada hora en que se incremente o horario de atención educativa adxudicado ao usuario ou usuaria será de 21,16 €. O prezo da hora extraordinaria non está suxeito a redución algunha. As persoas usuarias poderán solicitar horario ampliado de carácter extraordinario (9ª e 10ª hora) xornada de atención educativa sempre que se acredite a necesidade e sexa viable atendendo aos horarios e desenvolvemento do servizo. O réxime de xornada completa supón a permanencia do neno/a no Punto de Atención á Infancia máis de 4 horas ao día. O réxime de media xornada implica a permanencia do neno/a no Punto de Atención á Infancia un máximo de 4 horas e implica a redución no 50 por cento do importe que correspondería aboar de acordo coa renda per cápita da unidade familiar. A matrícula do neno/a pola atención educativa no Punto de Atención á Infancia de Valdoviño é de 45 euros por curso escolar. a) Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos que non son acumulables entre si: i. Nenos/as pertencentes a familias numerosas, desconto dun 20 por cento. ii. Nenos/as pertencentes a familias monoparentais, desconto dun 20 por cento. iii. Cando asistan ao mesmo centro varios irmáns, o segundo e sucesivos terán un desconto dun 20 por cento. iv. Bonificación do cen por cen do prezo correspondente á atención educativa e da matrícula dos nenos que asisten ao Punto de Atención á Infancia, a partir do comezo do curso escolar 2022/2023. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. b) Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento. En Valdoviño, 22 de decembro do 2022. O Alcalde, Alberto González Fernández.